钦定古今图书集成/明伦汇编/氏族典/第124卷 > 陈植
## 钦定古今图书集成/明伦汇编/氏族典/第124卷 > 陈植

按《诏安县志》：“植字寝立，以字行。以荫补太学司理漳
州。登淳祐进士。以妻安定郡王女，封郡马都尉，赐食
邑，提督岭南海路兵马。帝昺浮海，植领海舟，见事急，
断维出港，自以六舟泊梅岭，收亡命，驰檄诸蛮，图立
宋后。闻世杰舟覆，元人索捕，变姓名，隐大芹、白叶、九
侯间。临终命葬，南望崖山，不北面于元云。”